**OBČINA RENČE-VOGRSKO PREDLOG**

**OBČINSKI SVET**

*NASLOV*

**SKLEP O SOGLASJU K ZADOLŽITVI ZAVODA ZA TURIZEM NOVA GORICA IN VIPAVSKA DOLINA**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo in 88/15),

*PREDLAGATELJ:*

Zavod za turizem Nova Gorica in Vipavska dolina

*PRIPRAVLJALEC:*

Občinska uprava

*OBRAZLOŽITEV:*

Zavod bo v letu 2024 in 2025 izvajal več projektov v ocenjeni vrednosti 500.000 €. V letu 2024 vrednost projekta znaša 294.000 EUR. Zadnje poročanje je načrtovano v decembru 2024, zato bodo povračila od projektov dobili v letu 2025. Za nemoteno poslovanje bo zavod potreboval kredit pri finančnih institucijah v višini 100.000 EUR. Ker tovrstno posojilo ni predvideno v okviru letnega programa in finančnega načrta Zavoda, predlagamo, da soustanoviteljice direktorici izdajo soglasje za najem revolving kredita v letu 2024 in 2025, ki bo namenjen za projekte in ohranjanje likvidnosti, kadar bo to potrebno.

*RAZLOGI ZA SPREJETJE SKLEPA:*

Pri izplačilih sofinanciranih sredstev iz projektov prihaja do zamikov, zato bo zavod potreboval v teh obdobjih najeti revolving kredit pri finančnih institucijah v višini do 100.000 EUR.

*OCENA STANJA:*

Svet soustanoviteljic je podal predhodno soglasje za zadolževanje Javnega zavoda za turizem Nova Gorica in Vipavska dolina za leto 2024 na svoji 13. seji dne 4. 3. 2024.

*FINANČNE IN DRUGE POSLEDICE:*

Finančnih posledic ni.

*Predlog sklepa:*

Na podlagi 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo in 88/15) je Občinski svet Občine Renče-Vogrsko na \_\_ . redni seji dne \_\_\_ sprejel naslednji

**SKLEP**

1.

Občinski svet Občine Renče-Vogrsko soglaša, da se, Zavod za turizem Nova Gorica in Vipavska dolina kot izvajalec javnih nalog turizma na območju ustanoviteljic v letu 2024, zadolži za namen financiranja izvedbe projektnih aktivnosti, v višini 100.000 €.

2.

Zavod za turizem Nova Gorica in Vipavska dolina bo s kreditnimi sredstvi kril stroške izvedbe nalog in aktivnosti projektov.

3.

Soglasje k zadolžitvi se podaja pod pogojem, da bo Zavod za turizem Nova Gorica in Vipavska dolina zagotavljal servisiranje dolga iz lastnih virov in dolga ne bo zavaroval s stvarnim premoženjem, ki je namenjeno izvajanju javne službe.

3.

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

 Tarik Žigon

 Župan